Դավոն զգաց, թե ինչպես հաստ մահակը դարձավ իր ձեռքերի շարու-նակությունը: Նա թեքվեց կողքի, մահակը պարզեց վեր, ինչքան կարող էր, ու մի ծանր հարված իջավ ցուլի կոտոշին: Ցուլը ոռնաց ու գլուխը թոթ-վեց: Դավոն տեսավ, թե ինչպես կոտոշը կախվեց ցուլի ճակատին, և ա-րյան հոտ առավ: Նա օղապարանը հանեց ուսից, օղակը գցեց գետին ու ետ-ետ գնաց: Ցուլը առջևի ոտքերով մտավ օղակի մեջ: Դավոյի աչքերը հաղթականորեն փայլեցին: Նա ուժեղ ձգեց պարանը և մեջքով պառկեց գետնին: Ցուլը փնչաց ու կոտոշով փորեց հողը: Նրա աչքերը արյունոտ էին: Դավոն կոշիկի ճիտքից հանեց երկաթալարը, խրեց ցուլի քթանցքն ու ռունգին օղ արեց: